Document ID: /roh_data/filtered/swiss_laws_in_ROHinterleaved.jsonl.gz/36310

This text was translated from EN into Rumantsch Grischun.

The cantons shall promote daily sports and exercise options within the context of schooling. They provide the necessary facilities and equipment. Sports lessons are mandatory in compulsory schools and upper secondary schools. In agreement with the cantons, the Confederation shall lay down the minimum number of lessons and quality standards for sports lessons in compulsory schools and upper secondary schools excluding vocational schools. In doing so, the Confederation shall take the school level requirements into account. Three sports lessons a week are mandatory in compulsory schools. The Confederation shall specify the minimum number of lessons and quality standards required for sports lessons at vocational schools.

Ils chantuns promovan las pussaivladads quotidianas da far sport ed activitad fisica en il rom da l’instrucziun en scola. Els procuran ch’ils implants e l’equipament necessaris stettian a disposiziun. L’instrucziun da sport è obligatorica durant la scola obligatorica e sin il stgalim secundar II. Suenter avair consultà ils chantuns fixescha la Confederaziun il dumber minimal da lecziuns da sport ed ils princips qualitativs per l’instrucziun da sport en la scola obligatorica e sin il stgalim secundar II, cun excepziun da las scolas professiunalas spezialisadas. Ella resguarda ils basegns dals stgalims da scola respectivs. En la scola obligatorica èn obligatoricas almain trais lecziuns d’instrucziun da sport per emna. Il Cussegl federal fixescha il dumber minimal da lecziuns da sport ed ils princips qualitativs per l’instrucziun da sport en las scolas professiunalas spezialisadas.